open-index/open-wikipedia-markdown huggingface dataset:
Կվերադառնանք աշնանը

**«Կվերադառնանք աշնանը»** (), 1979 թվականի խորհրդային գեղարվեստական ֆիլմ, որը նկարահանել է կինոռեժիսոր Ալեքսեյ Սիմոնովը Վադիմ Տրունինի սցենարով «Լենֆիլմ» կինոստուդիայում

## Սյուժե
Տղամարդկանց մի մեծ խումբ զորակոչվում է բանակ՝ պահուստային եռամսյա հավաքի։ Ճակատագրի բերումով զինկոմիսարիատում հանդիպում են պահեստազորայիններ Պրիվալովը, Ստեցենկոն, Կուզմինը, Վյազովը և Բոգուսլավսկին։ Նրանք բոլորը քառասունն անց են, բոլորն էլ ունեն տարբեր տեսակետներ կյանքի վերաբերյալ, տարբեր մասնագիտություններ և սոցիալական տարբեր կարգավիճակ։ Զինվորական կոմիսարիատի հանձնաժողովից հետո նրանք ընկնում են կապիտան Բաբինովի վաշտ, որտեղ նրանք դառնում են ռազմական մեքենաների վարորդներ։ Առաջին իսկ շարայինի ժամանակ կապիտան Բաբինովը նրանց հիշեցնում է, որ բանակում պետք չէ մտածել, այլ պետք է միայն կատարել հրամանները։ Եվ նաև առաջարկում է հավաքների ժամանակ մոռանալ քաղաքացիական կյանքը և նորից ընտելանալ բանակայինին։ Վերապատրաստումը պահեստազորայիններից պահանջում է խիստ կարգապահություն, սահմանված կարգի պահպանում և նոր գիտելիքների յուրացում։

Որոշ ժամանակ անց վաշտի համար հայտարարվում է ուսումնական տագնապով, և նրանց երթով ուղարկում են տայգա։ Կապիտան Բաբինովը հրամանատարությունից ստանում է ռադիոգրամ, որում հաղորդվում է, որ զորավարժությունների վայրից ոչ հեռու անտառային հրդեհ է բռնկվել, և կրակը հասել է Տամտոր բանվորական ավանին։ Գյուղի մոտ գտնվող լճում երեխաներ կան։ Կրակի օղակը թույլ չի տալիս երեխաներին անվտանգ տեղ տանել։ Կապիտան Բաբինովը դասակի հրամանատար լեյտենանտ Գոլովինին հրաման է տալիս՝ ուղղորդված պայթյունով ճեղքել կրակի օղակը և երեխաներին դուրս բերել վտանգավոր գոտուց։ Գոլովինի դասակին տրվում են երկու կողավոր մեքենաներ, վառելիքի բեռնատար և մի խումբ վարորդներ՝ Վյազովըմ, Պրիվալովը, Ստեցենկոն, Կուզմինը և Բոգուսլավսկին։ Ճանապարհին նրանք վերցնում են բժիշկ Նադյային, որը մեքենայով գնում էր Տամտոր գյուղ, սակայն նրա վարորդը հրաժարվել է անցնել այրվող անտառով։

Հաղթահարելով վտանգները՝ լեյտենանտ Գոլովինի խումբը երեխաներին դուրս է բերում այրվող անտառից։ Ամեն ինչ լավ է ավարտվում։ Երջանիկ պահեստազորայինները հրաժեշտ են տալիս բժիշկ Նադյային։ Կուզմինը նրան սեր է խոստովանում։ Պարզ է դառնում, որ Նադյան նույնպես անտարբեր չէ նրա նկատմամբ։ Ֆիլմի հերոսները վերադառնում են իրենց նախկին քաղաքացիական կյանքին։

## Դերերում

* Գեորգի Դրոզդ – *Պրիվալով
* Օլեգ Կորչիկով – *Ստեցենկո
* Իգոր Վասիլև – *Կուզմին
* Վալենտին Գոլուբենկո – *Վյազով
* Միխայիլ Դանիլով – *Բոգուսլավսկի
* Գենադի Եգորով – *կապիտան Բաբինով
* Իրինա Միրոշնիչենկո – *Նադյա
* Իգոր Մոլոդչինին – *լեյտենանտ Գոլովին
* Յուրի Սոլովյով – *զինկոմ
* Ալեքսեյ Կոժևնիկով – *Մաքս
* Ալեքսանդր Լիպով – *մայոր-ուղեկցող
* Լյուբով Տիշչենկո – *Վյազովա
* Էմանուիլ Լևին – *զորակոչիկ
* Սվետլանա Ակիմովա – *Օլյա Պրիվալովա
* Վալենտինա Պուգաչովա – *Աննա Բորիսովնա
* Օլգա Վոլկովա – *Զինա

## Նկարահանող խումբ
* Սցենարի հեղինակ՝ Վադիմ Տրունին
* Բեմադրող ռեժիսոր՝ Ալեքսեյ Սիմոնով
* Բեմադրող օպերատոր՝ Լև Կոլգանով
* Կոմպոզիտոր՝ Ալեքսանդր Ժուրբին
* Բեմադրող նկարիչ՝ Միխայիլ Գերասիմով
* Երգի տեքստի հեղինակ՝ Դավիթ Սամոյլով
* Երգը կատարում է՝ Ալեքսանդր Խոչինսկին

## Ծանոթագրություններ

## Արտաքին հղումներ
* 

Կատեգորիա:1970-ականների ռուսերեն ֆիլմեր
Կատեգորիա:1979 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային ֆիլմեր
Արաբական երաժշտություն

**Արաբական երաժշտությունը** ձևավորվել է բուն արաբ․ և նվաճված երկրների երաժշտական մշակույթների միաձուլումից։ Վաղ՝ «բեդվինյան» շրջանին բնորոշ է երաժշտության և բանաստեղծության միասնությունը։ Տեղեկություններ են պահպանվել արաբ․ հին պրոֆեսիոնալ երգիչ–բանաստեղծների (շաիրների), հիդա (քարավանի երգեր), հաբաբ (հեծյալների երգեր) երգային ժանրերի, դուֆֆ (քառակուսի փոքրիկ դափ), միզհար (պրիմիտիվ վին՝ կաշվե դեկայով), ռեբաբ (միալար ջութակի տեսակ) գործիքների մասին։ Ընդարձակելով իրենց տիրապետությունը՝ արաբները յուրացրին ավելի զարգացած տեղական մշակույթների ավանդույթները (ընկալեցին հուն․ երաժշտության տեսության հիմունքները, պարսկական և բյուզանդական մելոդիկայի ազդեցությամբ արաբ․ հնչյունաշարը ընդլայնվեց մինչև երկու օկտավ)։ Արաբական դասական երաժշտության ծաղկումը սկսվում է VII դ. վերջերից։ Այն հիմնվում է յոթնաստիճան լադերի վրա, որոնց մեջ հիմնական հնչյունների շարքում կիրառվում են միջակա ինտերվալներ՝ կոմմաներ (ամբողջ տոնի 1/8-ից պակաս)։ Արաբական երաժշտությանը բնորոշ է ծաղկուն մելիզմատիկան, երգը կատարվում է յուրօրինակ եղանակով՝ լայնորեն կիրառվող գլիսանդոյով (հնչյունից հնչյուն սահելով)։ Դասական երաժշտությունն առավելապես վոկալ է։ Համեմատաբար տարածված է վոկալ–գործիքային անսամբլը՝ երգչի առաջատար դերով։ Օմայանների շրջանի խոշորագույն երգիչներից էին Իբն Մուսաջիհը, Մուսլիմ իբն Մուհրիզը, երգչուհի Ջամիլեն ու նրա աշակերտները, Աբբասյանների օրոք՝ երաժիշտներ Իբրահիմ ալ–Մաուսիլին (742–804) և նրա որդին՝ Բաղդադի դպրոցի հիմնադիր Իսհակ ալ–Մաուսիլին (767–850), ինչպես և Մանսուր Զալզալր։ Միջնադարյան երաժշտության ականավոր տեսաբաններից էին ալՔինդին, որը արաբական երաժշտության համար մշակել ու կիրառել է նեոպլատոնականների «Տիեզերքի հարմոնիաներ»–ը մետաֆիզիկական դոկտրինան, «Երգերի մեծ գրքի» հեղինակ ալ–Իսֆահանին (897–967), Սաֆի–ադ–դին Ուրմավին (մոտ 1230–94), որը ակուստիկայի և հարմոնիկ կապերի մասին գրել է «Էշ–Շարաֆիյյա» տրակտատը՝ միշնադարյան Արևելքի երաժշտագիտական նշանավոր երկը։ Արևելքի երաժշտության մասին կարևոր տեղեկություններ կան «Երաժշտության մասին մեծ տրակտատ»–ի հեղինակներ ալ–Ֆարաբիի, Իրն Սինայի և ուրիշների երկերում։ Միջին դարերում արաբ․ երաժշտությունը ազդել է Իսպանիայի, Պորտուգալիայի երաժշտական արվեստի, եվրոպական մի շարք գործիքների ձևավորման վրա։

## Գրականություն
* Նալբանդյան Հ., Արաբական աղբյուրները Հայաստանի և հարևան երկրների մասին, Ե., 1965
* Սեյյետ Է., Հայաստանը արաբական պատմության մեջ (արաբ.), Բեյրութ, 1972։

Կատեգորիա:Արաբական երաժշտություն
Պֆուլենդորֆ

**Պֆուլենդորֆ** (), քաղաք Գերմանիայում՝ Բադեն-Վյուրթեմբերգ երկրամասի  Զիգմարինգեն շրջանում, Կոնստանցի (Բոդենի) լճից մոտավորապես 25 կիլոմետր դեպի հյուսիս։

Ենթակա է Թյուբինգենի վարչական օկրուգին։ Զբաղեցնում է 90,56 քառակուսի կիլոմետր տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 13&nbsp;065։ Պաշտոնական կոդը՝  *08 4 37 088*։

Պֆուլենդորֆը շուրջ 6 հարյուր տարի (1220-1803 թթ.) ունեցել է կայսերական ազատ քաղաքի կարգավիճակ։

## Քույր քաղաքներ
* Ալշվիլ, Շվեյցարիա, 1984 թ. ապրիլի 13-ից
* Սեն Ժան դը Բրե, Ֆրանսիա, 1987 թ. մայիսի 1-ից

## Պատկերասրահ

Aerial view of Pfullendorf 2006.jpg
Pfullendorf - Wallfahrtskirche Maria Schray.jpg
Pfullendorf2.jpg
Pfullendorf Rathaus Nebengebäude.jpg
 Matthä Hofmann Engelinstor.jpg|
 Matthä Hofmann Pfullendorf Gebsentor.jpg|
 Matthä Hofmann Steinbrunner Tor.jpg|
 Pfullendorf1.jpg|
 Pfullendorf4.jpg|
Pfullendorf-bodensee-1900.jpg|
Pfullendorf 003.jpg|
Pfullendorf Stich.jpg|
Pfullendorf Blick vom Stadtsee.jpg|
Pfullendorf Friedhof 07.jpg|
Pfullendorf 004.jpg|


## Ծանոթագրություններ

## Գրականություն
* Kasimir Walchner։ *Geschichte der Stadt Pfullendorf vom Jahre 916 bis 1811. Mit einem Anhange und einer Zugabe von Urkunden*. W. Wallis, Konstanz 1815 (books.google.de).
* Johann Schupp։ *Denkwürdigkeiten der Stadt Pfullendorf. Weihegabe zum 750. Gedenkjahr der Stadtgründung.* Karlsruhe 1967.
* Johann Schupp։ *Die ehemals Freie Reichsstadt Pfullendorf und ihre Geschlechter.* Stadt Pfullendorf, Pfullendorf 1964.
* Josef Groner։ *Die Chroniken der Stadt Pfullendorf.* Schmidt, Pfullendorf 1982.
* Josef Groner։ *Pfullendorf im Linzgau. Dreißig Themen zur Geschichte einer ehemals freien Reichsstadt.* Schmidt, Pfullendorf 1988.
* Dagmar Zimdars u.&nbsp;a.։ *Baden-Württemberg II. Die Regierungsbezirke Freiburg und Tübingen* (= Georg Dehio։ *Handbuch der Deutschen Kunstdenkmäler*). Deutscher Kunstverlag, München 1997, ISBN 3-422-03030-1, S.&nbsp;533–537.
* Charlotte Zoller։ *Nahaufnahme Pfullendorf. Wissenswertes und Einzigartiges über die Stadt und ihre Bewohner.* Kulturbüro André Heygster, Pfullendorf 2009.
* Peter Schramm։ *Kleine Geschichte der Reichsstadt Pfullendorf.* Bischoff Werbung & Kommunikation, Pfullendorf 2013, ISBN 978-3-00-043845-5.

## Արտաքին հղումներ
* Պֆուլենդորֆի պաշտոնական կայքէջը
* 

Կատեգորիա:Բադեն-Վյուրթեմբերգի բնակավայրեր
Կատեգորիա:Գերմանիայի բնակավայրեր
Կատեգորիա:Գերմանիայի համայնքներ
Կատեգորիա:Գերմանիայի քաղաքներ
Amazon Appstore

**Amazon Appstore**, առցանց խանութ, որը նախատեսված է Android և Windows 11 օպերացիոն համակարգերի համար, մշակված է Amazon ընկերության կողմից։

## Պատմություն
Խանութը բացվել է 2011 թվականի մարտի 22-ին և հասանելի է գրեթե 200 երկրերում։ Մշակողները վճարվում են հավելվածների վաճառքի 70% տոկոսի չափով։

2011 թվականի սեպտեմբերի 28-ին Amazon ընկերությունը թողարկում է Kindle Fire պլանշետը, որում հավելվածներ ներբեռնելու համար նախատեսված էր Amazon Appstore, Google Play-ի փոխարեն։

2019 թվականի հոկտեմբերի 9-ին խանութում հասանելի էր ավելի քան 487 083 հավելված։

2021 թվականի հուլիսի 25-ին Microsoft ընկերությունը կոնֆերանսի ժամանակ ներկայացրեց Windows 11 օպերացիոն համակարգը, որի վրա հասանելի էին Android հավելվածները, իսկ որպես հիմնական խանութ այդ հավելվածների ներբեռնման համար ծառայում էր Amazon Appstore-ը։

## Ծանոթագրություններ

Կատեգորիա:Անդրոիդի ծրագրային ապահովում
Կլյուզ

**Կլյուզ** (. klyz), քաղաք և համայնք Ֆրանսիայի հարավարևելյան մասում՝ Օվեռն-Ռոն-Ալպեր երկրամասի Վերին Սավոյ դեպարտամենտում։ Ընկած է Ֆոսինյի տարածաշրջանում՝ Արվե գետի հովտում, այդ գետի ափին, Ժնևի ու Շամոնիի միջակայքում։ Կլյուզի մերձակայքում են գտնվում ալպյան լեռնադահուկային առողջավայրերի մի շարք դահուկուղիներ, ինչը որոշակի գրավչություն է հաղորդում այս քաղաքին։ 20-րդ դարի առաջին կեսին բնակավայրը համբավվել էր նաև որպես ժամագործության կենտրոններից մեկը։

Կլյուզն զբաղեցնում է 10,45 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 17.416։

## Ժողովրդագրություն

## Մշակույթ
*Ամեն տարի հունիսի վերջին կիրակի օրը Արվի գետահովտի 14 քաղաքներից մեկում ըստ հերթականության անց է կացվում Ֆոսինյիիի երաժշտական փառատոն՝  նվիրված Ֆոսինյիի երաժշտական ֆեդերացիայի հիմնադիր Ֆրանսուա Կուրտի հիշատակին։
*Ամեն տարի Կլյուզում անց է կացվում նաև ժամանակակից ֆոլկ-ռոք և ռոք երաժշտության «Musiques en Stock» փառատոնը, որտեղ հանդիսականներն անվճար վայելում են բազմաթիվ հանրաճանաչ արտիստների կատարումները։

## Հուշարձաններ
* "Pont Vieux"-ն (Հին կամուրջը) Արվի վրա գցված պատմական կամուրջ է, որը մի քանի դար շարունակ եղել է այդ գետի վրա գցված միակ կամուրջը։
* Ժամագործության ազգային դպրոցը, որ պատմական հուշարձան է, ներկայումս ծառայում է որպես միջնակարգ դպրոց (այստեղ գործում է Շառլ Պոնսի անվան լիցեյը)։

## Քույր քաղաքներ

## Պատկերասրահ

Image:cluses74.jpg|
Image:cluses174.jpg|
Image:cluses23.jpg|
Image:Cluses depuis Bargy.jpg|
Image:cluses274.jpg|
Image:Cascade de l'Englennaz.JPG|
Image:Lycée Charles Poncet Cluses.JPG|
Image:cluses22.jpg|


## Ծանոթագրություններ

## Արտաքին հղումներ
*Cluses official website
*Gazetteer Entry for Cluses

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Կատեգորիա:Ֆրանսիայի քաղաքներ
Բիվերտոն

**Բիվերտոն** (), քաղաք Ամերիկայի Միացյալ Նահանգների հյուսիսարևմտյան մասում՝ Օրեգոն նահանգի Վաշինգտոնի շրջանում։ Ընկած է Թյուլեթին գետի (Tualatin River) հովտում, Փորթլենդ քաղաքից 11 կիլոմետր հեռավորության վրա։ Անվան *Beaver* բաղադրիչը հուշում է, որ կառուցվել է կուղբերով առատ վայրում ( նշանակում է *կուղբ*)։ Զբաղեցնում է 48,77 քառակուսի կիլոմետր տարածք։ 2010 թվականի մարդահամարի տվյալներով բնակչության թվաքանակը եղել է 89 803 (այդ ցուցանիշով վեցերորդ տեղն է գրավել նահանգում)։ Այդ նույն տարում «*Money*» ամսագիրն իր անցկացրած հարցման և ուսումնասիրությունների արդյունքներով Բիվերտոնն ընդգրկել է ԱՄՆ-ի ոչ խոշոր այն քաղաքների հարյուրյակում, որոնք համարվել են «ապրելու համար լավագույն վայր»։

Հիլսբորոյի հետ միասին՝ Բիվերտոնը համարվում է Վաշինգտոնի շրջանի տնտեսական կենտրոններից մեկը, որտեղ գործում են արդյունաբերության զանազան ոլորտների բազմաթիվ կորպորացիաների գլխավոր գրասենյակներ ու գլխադասային ձեռնարկություններ։ Դրանց թվում է «Նայք»-ը, որ մարզական ապրանքների վաճառքի գծով առաջատարներից մեկն է աշխարհում։ Բիվերտոնը մաս է կազմում տեղեկատվական բարձրտեխնոլոգիական ընկերությունների համախմբումով կազմավորված «Որձաքարե անտառ» շրջանի։

Այս քաղաքում են տեղակայված հետևյալ ընկերություններն ու դրանց ստորաբաժանբումները.

* Nike
* Linux Technology Center of IBM
* Tektronix
* Maxim Integrated Products (անգլ.)
* VeriWave (անգլ.)
* Ixia (անգլ.)

### Ժողովրդագրություն
Բիվերտոնը մտնում է Փորթլենդ-Վանկուվեր-Հիլսբորո մետրոպոլիտենային տարածքի մեջ, որտեղ 2016 թվականի տվյալներով ապրում էր ավելի քան 2,4 միլիոն մարդ։ Իսկ հենց միայն Բիվերտոն քաղաքում բնակվողների թիվը, 2020 թվականին ԱՄՆ-ում անցկացված մարդահամարի տվյալներով, եղել է 97.494։

¹ 1980–2020։ Volkszählungsergebnisse

TimeAxis = orientation:vertical format:yyyy
ImageSize = height:300 width:auto barincrement:35
PlotArea  = left:50 right:20 top:10 bottom:40
AlignBars  = justify

Colors =
  id:canvas value:rgb(0.97,0.97,0.97)

BackgroundColors = canvas:canvas

Period = from:0 till:150
ScaleMajor = unit:year increment:50 start:0 gridcolor:drabgreen

BarData=
  barset:Einwohnerzahl

PlotData=
  width:20 fontsize:M textcolor:black color:skyblue shift:(20,-6) anchor:from

  barset:Einwohnerzahl

  from:start till:97
  from:start till:90
  from:start till:78
  from:start till:53
  from:start till:32

TextData=
  fontsize:S pos:(48,40)
  text:1980  1990   2000   2010  2020


## Քույր քաղաքներ
Բիվերտոնի քույր քաղաքներն են՝

## Անվանի բնակիչներ
* Դմիտրի Բիլօզերչև — խորհրդային մարմնամարզիկ, օլիմպիական եռակի չեմպիոն (հաղթել է Սեուլում 1988 թ. անցկացված ամառային օլիմպիական խաղերում)
* Մարիել Զագունիս — սուսերամարտուհի, օլիմպիական կրկնակի չեմպիոն
* Ուորդ Քանինգհեմ - ծրագրավորող, որ զգալի ավանդ է ներդրել Վիքիում
* Հարոլդ Էլմեր Էնթոնի — կենսաբան

## Կլիմա

## Պատկերասրահ

City Park Beaverton Oregon.JPG|
Nike Headquarters Oregon.jpg|
Fisher-Rossi Building - Beaverton Oregon.jpg
Sisters of St. Mary Building (Washington County, Oregon scenic images) (washD0040).jpg
Cedar Hills sign.jpg
Beaverton Oregon library.JPG
Southwest corner of The Round - Beaverton, Oregon.JPG



## Ծանոթագրություններ

## Արտաքին հղումներ
* 

Կատեգորիա:ԱՄՆ-ի բնակավայրեր
Կատեգորիա:Օրեգոնի քաղաքներ
Ալբի սյուր Շերան

**Ալբի սյուր Շերան** ()&nbsp;, համայնք Ֆրանսիայի հարավարևելյան մասում՝ Օվեռն-Ռոն-Ալպեր երկրամասի Վերին Սավոյ դեպարտամենտում։ Ընկած է Շերան գետի ափերին, Փարիզից մոտավորապես 440, Անսիից 14 կիլոմետր դեպի հարավ-արևելք, Լիոնից՝ 95 կիլոմետր դեպի արևելք։ Զբաղեցնում է 6,56 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 2.049։

## Ժողովրդագրություն

## Պատմություն
Մինչև 2015 թվականը համայնքը գտնվել է Ռոն-Ալպեր երկրամասի կազմում։ 2016 թվականի հուլիսի 1ից մտել է Ֆրանսիայում իրականացված վարչական բարեփոխումների արդյունքում ձևավորված Օվեռն-Ռոն-Ալպեր երկրամասի կազմի մեջ։

## Պատկերասրահ

Image:Alby-sur-Chéran_@_Secteur_du_Berger_@_Semnoz_@_Annecy_(49242165283).jpg|
Image:Viaduc_de_l%27A41_sur_le_Chéran_vu_du_Semnoz_(été_2020).JPG|
Image:Alby-sur-Cheran-1.jpg|
Image:2020-10 Alby Quartier du Pont-Neuf.jpg|
Image:2020-10 Alby le Chéran vue amont depuis le Pont-Vieux.jpg|
Image:2020-10 Alby le Chéran vue aval depuis le Pont-Vieux.jpg|
Image:Alby-sur-Chéran,_maison_en_molasse_avec_fenêtre_à_meneaux.jpg|
Image:Alby-sur-Chéran%2C_N201.jpg|



## Ծանոթագրություններ

## Գրականություն
* *Magazine Géo*, février 2012, double page.
* Henri Baud, Jean-Yves Mariotte, Jean-Bernard Challamel, Alain Guerrier - Histoire des communes savoyardes. Le Genevois et Lac d'Annecy (Tome III); éditeur= Éditions Horvath, Roanne, 1981, pagess 422, passage=215-218, « Le canton d'Alby-sur-Chéran », p.&nbsp;219-228 « Alby-sur-Chéran », isbn  2-7171-0200-0  Histoire des communes savoyardes 1981.
* abbé François Coutin - Histoire d'Alby։ les sept châteaux, la commune, la paroisse ;|éditeur Impr. commerciale, Annecy, 1927, isbn lire en ligne=https://gallica.bnf.fr/ark:/12148/bpt6k6574773w.r

## Արտաքին հղումներ
*Համայնքի պաշտոնական կայքէջը (ֆրանսերեն)

Կատեգորիա:Ֆրանսիայի բնակավայրեր
Կատեգորիա:Ֆրանսիայի համայնքներ
Ջանիկյան

**Ջանիկյան**, հայկական ազգանուն։

## Ազգանունը կրողներ
* Գրիգոր Նազարի Ջանիկյան (ծնվ․ 1944), գրող, արձակագիր, հրապարակախոս, թարգմանիչ։
* Սեդա Վահրամի Ջանիկյան (1929-2016), դերասանուհի։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Յան վերջածանցով ազգանուններ
Պարսամյան

**Պարսամյան**, հայկական ազգանուն։

## Ազգանունը կրողներ
* Ալբերտ Սուրենի Պարսամյան (1935-1995), նկարիչ։
* Անահիտ (Աննա) Հարությունի Պարսամյան (1947-2017), բանաստեղծ, թարգմանիչ, արձակագիր, լրագրող։
* Բաղդասար Պարսամյան, բժիշկ, դեղագործ։
* Գագիկ Լևոնի Պարսամյան (ծնվ․ 1957), նկարիչ։
* Էլմա Սուրենի Պարսամյան (ծնվ․ 1929), աստղաֆիզիկոս։
* Խաժակ արքեպիսկոպոս Պարսամյան (ծնվ․ 1951), աստվածաբանության դոկտոր, Արևմտյան Եվրոպայի Հայրապետական պատվիրակ և Սուրբ Աթոռում Հայ Առաքելական Սուրբ Եկեղեցու ներկայացուցիչ։
* Մերուժան Ասատուրի Պարսամյան (1883-1944), բանաստեղծ, խմբագիր։
* Մկրտիչ Ասատուրի Պարսամյան (1886-1965), արձակագիր, գրականագետ, խմբագիր, մանկավարժ։
* Ռուբեն Հովսեփի Պարսամյան (1920-1989), արվեստաբան, պետական գործիչ։
* Վարդան Արամի Պարսամյան (1909-անհայտ), պատմաբան։

## Տես նաև
* Աննա Ալեքսանդրի Բարսամյան (1915-2016), երաժշտագետ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Ասորերեն հիմքով ազգանուններ
Վահան Փափազյան (այլ կիրառումներ)

**Վահան Փափազյան** անուն-ազգանունը կարող է վերաբերել՝

* Վահան Հակոբի Փափազյան (ծնվ․ 1957), հայ պետական և քաղաքական գործիչ։
* Վահան Մեսրոպի Փափազյան (1876-1973), ազատագրական շարժման գործիչ, բժիշկ, լուսանկարիչ։
Փափազյան

**Փափազյան**, հայկական ազգանուն։

## Ազգանունը կրողներ
* Արուսյակ Փափազյան (ծննդյան անունը՝ Մարիամ Պեզիրճյան, 1841-1907), դերասան։
* Բեդրոս Փափազյան (1947-2018), դիրիժոր, թավջութակահար։
* Գրիգոր Փափազյան (1893-1965), բժիշկ, հասարակական և ազգային գործիչ։
* Դենիս Նահապետի Փափազյան (1931), պատմաբան, հասարակական գործիչ։
* Խաչիկ Փափազյան (1875-1916), բժիշկ։
* Կարապետ Փափազյան (ծննդյան և մահվան թվականներն անհայտ), 19-րդ դարի արևմտահայ առաջին կոմպոզիտորներից և դիրիժորներից։
* Կարպիս Փափազյան (1920-2019), գործարար, ազգային բարերար, հասարակական գործիչ։
* Կիրկոր Հովսեփի Փափազյան (1936-1993), բանաստեղծ, լրագրող։
* **[[Հակոբ Փափազյան (այլ կիրառումներ)|Հակոբ Փափազյան]]**
** Հակոբ Դավթի Փափազյան (1919-1997), հայագետ, արևելագետ, պատմաբան։
** Հակոբ Փափազյան (1878-1957), քանդակագործ։
* Համբարձում Փափազյան (1830–անհայտ), բանաստեղծ։
* Հարություն (Արթուր) Կարապետի Փափազյան (ծնվ․ 1954), դաշնակահար։
* Հրանտ Փափազյան (ծնվ․ 1968), տառաստեղծ։
* Հրաչ Փափազյան (1892-1960), հասարակական-քաղաքական գործիչ։
* Մարտի Փափազյան (ծնվ․ 1976), կինոյի և հեռուստատեսության ամերիկահայ դերասան։
* Մեսրոպ (Մարտիրոս) Հայրապետի Փափազյան (1823-1891), մանկավարժ, գրող, հրապարակագիր։
* Մերի Փափազյան (ծնվ․ 1959), Նյու Հևենի Հարավային Կոնեկտիկուտի պետական համալսարանի 11-րդ ռեկտորը։
* **[[Նորա Փափազյան (այլ կիրառումներ)|Նորա Փափազյան]]**
** Նորա Փափազյան (1890), գեղանկարիչ։
** Նորա Փափազյան (1923-2017), գեղանկարիչ։
* Նուպար Փափազյան (?-1915), բժիշկ։
* Ջոն Ժուլի Փափազյան (1914), գեղանկարիչ։
* Ռոզա Փափազյան (1935), գեղանկարիչ։
* Վազգեն Փափազյան (?-1915), բժիշկ։
* **[[Վահան Փափազյան (այլ կիրառումներ)|Վահան Փափազյան]]**
** Վահան Հակոբի Փափազյան (ծնվ․ 1957), հայ պետական և քաղաքական գործիչ։
** Վահան Մեսրոպի Փափազյան (1876-1973), ազատագրական շարժման գործիչ, բժիշկ, լուսանկարիչ։
* **[[Վահրամ Փափազյան (այլ կիրառումներ)|Վահրամ Փափազյան]]**
** Վահրամ Գամերի Փափազյան (1888-1968), դերասան, գրող, արձակագիր։
** Վահրամ Փափազյան (1892-1986), թեթևաթլետ։
* Վրթանես Մեսրոպի Փափազյան (1866-1920), գրող, գրաքննադատ, խմբագիր, գրականության պատմաբան, թարգմանիչ։

## Ծանոթագրություններ

Կատեգորիա:Հայկական ազգանուններ
Կատեգորիա:Ազգանուններ այբբենական կարգով
Կատեգորիա:Անձնանվանական հիմքով ազգանուններ
Կատեգորիա:Յան վերջածանցով ազգանուններ
Կատեգորիա:Թուրքերեն հիմքով ազգանուններ
Գոտեմբա

**Գոտեմբա**|御殿場市|Գոտեմբա-սի}}, քաղաք Ճապոնիայի Սիձուոկա պրեֆեկտուրայում։ Ընկած է Հոնսյու կղզու Թյուբու տարածաշրջանում։ Սահմանակից է Սուսոնո, Ֆուձինոմիա, Ֆուձի քաղաքներին և Օյամա ավանին։

## Ժողովրդագրություն
Ճապոնիայում անցկացված մարդահամարների տվյալների համաձայն՝ Գոտեմբայի բնակչությունը վերջին 50 տարիներին շարունակաբար աճել է։

## Խորհրդանիշեր
Քաղաքի խորհրդանշական ծառը համարվում է Zelkova serrata-ն, ծաղիկը՝ սակուրան, թռչունը՝ Turdus cardis-ը։

## Կլիմա
Գոտեմբայի կլիման բնորոշվում է շոգ ու խոնավ ամառներով և համեմատաբար մեղմ ձմեռներով (Köppen climate classification-ի դասակարգմամբ՝ *Cfa*)։ Տարեկան միջին ջերմաստիճանը՝ 13.2 C։ Տեղումերի տարեկան միջին քանակը՝  2874.6 մմ (ընդ որում՝ ամենախոնավ ամիսը սեպտեմբերն է)։ Ամենաշոգ ամիսը օգոստոսն է, որի միջին ջերմաստիճանը կազմում է մոտավորապես 24.1 C, ամենացուրտը՝ հունվարը - 2.7 C։

## Ծանոթագրություններ

## Արտաքին հղումներ
* *  Քաղաքի պաշտոնական կայքէջը

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
NetEase

**NetEase, Inc.**, առցանց տեխնոլոգիական չինական ընկերություն, որը տրամադրում է առցանց ծառայություններ։ Ընկերությունը հիմնադրվել է 1997 թվականին Դին Լեեմի կողմից։ NetEase ընկերությունը մշակում և ղեկավարում է անհատական համակարգիչների և բջջային սարքերի համար նախատեսված առցանց խաղեր, տրամադրում է գովազդային և էլեկտրոնային փոստի ծառայություններ Չինաստանում։ Աշխարհի խոշորագույն ընկերություններից մեկն է, որը զբաղվում է համացանցով և համակարգչային խաղերով։

NetEase կողմից մշակված խաղերից են՝ Westward Journey, Tianxia III, Heroes of Tang Dynasty Zero, Ghost II,  Nostos և Onmyoji։ NetEase նաև համագործակցում է Blizzard ընկերության հետ ղեկավարելով նրանց խաղերի չինական տարբերակները, ինչպիսին են՝ World of Warcraft, StarCraft II և Overwatch։

## Պատմություն
NetEase ընկերությունը հիմնադրվել է 1997 թվականին։ Ընկերության հիմնական ուղղութուններից մեկը համարվում է որոնման համակարգերի մշակումը և զանգվածային բազմաօգտատեր առցանց խաղերի մշակումը։ 2012 թվականի մայիսի տվյալներով ընկերության արժեքը կազմում է 7,8 միլիարդ դոլար, իսկ 2011 թվականի դեկտեմբերի 31-ի տվյալներով ընկերությունում աշխատում էր ավելի քան 6000 մարդ։ 2012 թվականին պաշտոապես ընկերության անվանումը փոխվեց NetEase.com-ից դառնալով NetEase, Inc։ NetEase ընկերության գործընկերներից մեկը Coursera նախագիծն է։

2004 թվականին ընկերության հիմնադիր Դին Յեյը արժանացավ *Wharton Infosys Business Transformation* մրցանակին, տեղեկատվական տեխնոլոգիաների զարգացման գործում մեծ դերակատարության համար։

Ընկերությանն է պատկանում 163.com-ը, որի ամենամյա այցելությունների քանակը կազմում է 1․8 միլլիոն սկսած 2008 թվականից։ 2013 թվականին, համաձայն Alexa Internet-ի տվյալների կայքը այցելությունների քանակով զբաղեցնում է 24-րդ հորիզոնականը։

## Ծանոթագրություններ

Կատեգորիա:Առցանց ժամանց
Կատեգորիա:Առցանց ծառայություններ
Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Ֆուձի

**Ֆուձի**|富士市|Ֆուձի-սի}}, հատուկ քաղաքի կարգավիճակ ունեցող բնակավայր Ճապոնիայում։ Ընկած է Հոնսյու կղզում՝ Թյուբու տարածաշրջանի Սիձուոկա պրեֆեկտուրայում, Խաղաղ օվկիանոսի Սուրուգա ծոցի և Ֆուձի գետի ափերին։ Սահմանակից է Սիձուոկա, Ֆուձինոմիա, Նումաձու, Սուսոնո, Գոտեմբա քաղաքներին և  Նագաիձումի ավանին։ Քաղաքի սահմաններում է գտնվում նաև Ճապոնիայի նշանավոր Ֆուձիյամա սարի որոշ հատվածը։ Բնակավայրն ընդհանուր առմամբ զբաղեցնում է 244,95 քառակուսի կիլոմետր տարածք։

Ֆուձիում գործում է ավտոբաղադրիչներ արտադրող Jatco ընկերությունը։

## Ժողովրդագրություն
2019 թվականի դեկտեմբերի 1-ի տվյալներով քաղաքի բնակչության թվաքանակը եղել է 245.015, տնային տնտեսությունների թիվը՝ 106.087։ Բնակչության միջին խտությունը կազմել է 1.000 մարդ/ կմ2։ Բնակչության թվով Ֆուձին երրորդ տեղն է զբաղեցնում Սիձուոկա պրեֆեկտուրայում։

Ճապոնիայում անցկացված մարդահամարների տվյալների համաձայն՝ քաղաքի բնակչությունը վերջին 50 տարիներին շարունակաբար աճել է
File:Fuji city from Ashitaka Mountains.jpg|Ֆուձի քաղաքը և Սուրուգա ծովածոցը՝ Աշիտակա սարից
File:Fuji_City_Panorama.jpg|Ֆուձիյամա սարը և Ֆուձի քաղաքը՝ քաղաքապետարանի պատուհանից
Mount Fuji and Shinkansen N700.jpg|Ֆուձիյամա սարը
Fujicity office01.JPG|Քաղաքապետարանը


## Ծանոթագրություններ

## Արտաքին հղումներ
* * Официальный сайт

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Դասացուցակ վաղվա համար

**«Դասացուցակ վաղվա համար»** (), խորհրդային գունավոր մանկական գեղարվեստական կինոնկար, որը բեմադրել է ռեժիսոր Նիկոլայ Ալեքսանդրովիչն «Էկրան» կինոստուդիայում 1976 թվականին։

Հեռուստաֆիլմը բաղկացած է երեք փոքր քնարական պատմություններից, որոնց կենտրոնական դեմքերը երեք ընկերներ են։

## Սյուժե
Ֆիլմ խորհրդային դպրոցականների բարոյական կայացման մասին։ Ֆիլմի սյուժեն բաղկացած է երեք պատմություններից, որոնցից յուրաքանչյուրում դպրոցականները լուծում են բարդ բարոյական խնդիրներ՝ ընտրություն կատարելով հօգուտ լավի, խղճի և ընկերության։

Օլեգ Դմիտրիևիչը (Օլեգ ժակով) ղեկավարում է դպրոցը նախապատերազմյան ժամանակներից սկսած։ Երիտասարդ մանկավարժները նրան կոչում են «մեր ծերունին»։  Մի անգամ իր տանը նա աշակերտներին նախապատերազմյան շրջանի իր աշակերտների աշխատանքները ցույց տալիս գտնում է մի գրություն, որը նվիրված է ոմն «Ն»-ի։ Դպրոցականները որոշում են գտնել այդ աղջկան։ Այդ ժամանակ մի աղջիկ ցանկանում է սովորել չմուշկներով սահել, իսկ անգլերենի ուսուցիչը (Նինա Զոտկինա) փորձում է լեզու գտնել աշակերտների հետ։

## Գլխավոր դերերում
* Իգոր Կոսուխին – *Միտյա, Նադեժդա Վասիլևնայի ամուսինը
* [[Ալեքսանդր Կուզնեցով]] – *մարզիչ
* Նիկոլայ Նիկոլաև-Նիկոլսկի – *Գենադի, Եվգենիայի ընկերը
* Իրինա Մուրզաևա – *Գավրիկի տատիկը
* Նինա Զոտկինա – *անգլերենի ուսուցիչ Եվգենիա Միխայլովնա

== Ֆիլմում նկարահանվել են ==

* Տատյանա Միտրուշինա – *Մարիա Նիկոլաևնա
* Օլեգ Ժակով – *Օլեգ Դմիտրիևիչ
* [[Անատոլի Ալեքսին]]
* Կլեմենտինա Ռոստովցևա – *Նադեժդա Իվանովնա
* Իրինա Ֆոմինսկայա – *Մայքա Տարասովա
* Մարինա Կարպովա – *Օլյա Միխայլովա
* Յան Գայդուկևիչ Յան – *Վլադիկ Բաբկին
* Գենադի Ակերման – *Վոլոդյա Պրոխորով
* Դիմա Կանդիդով – *Յուրա Բարիշև
* Իննա Պալեխովա – *Լիլյա Պետրաչևա
* Դանիլա Ռոժկով – *Կոստյա Սորոկին
* Քսենյա Ռոստովցևա
* Նինա Ագապովա – *Նադեժդա Վասիլևնա
* Լյուդմիլա Մաքսիմչուկ – *Կատյա
* Վիտյա Ռասկազով – *Վասյա Ուդալցով

## Էպիզոդներում

* Գ․ Ավիլով
* Վլադիկ Բելին
* Յուլիանա Բուգաևա – *բժիշկ
* Վ. Դուբրովսկի
* Անդրեյ Իսաև
* Լեոնիդ Իուդով – *մորուքավոր մարդ սահադաշտում
* Իգոր Կոսուխին – *Միտյա
* Ալեքսանդր Կուզնեցով – *մարզիչ
* Նինա Լունևա – *Նադեժդա Իվանովնայի դուստրը
* Տատյանա Միտրուշինա – *Մարիա Նիկոլաևնա
* Իրինա Մուրզաևա – ''Գավրիկի տատը (Ի. Մուրզաևայի դերում)
* Ալլա Պալեխովա
* Տանյա Տերեշչուկ

## Նկարահանող խումբ
* Սցենարի հեղինակ՝ Անատոլի Ալեքսին
* Սցենարի խմբագիր՝ Վերա Ռոզինա
* Բեմադրող ռեժիսոր՝ Նիկոլայ Ալեքսանդրովիչ
* Բեմադրող օպերատոր՝ Ֆելիքս Քեֆչիյան
* Կոստյումների հեղինակ՝ Ռ. Պուտինցևա
* Գրիմարար՝ Տ. Բաուլինա
* Տնօրեն՝ Վլադիմիր Պրեդիբայլով
* Հատուկ էֆեկտների օպերատոր՝ Յուրի Կորոխ
* Հատուկ էֆեկտների բեմադրիչ՝ Ա. Միխայլով
* Երաժշտության խմբագիր՝ Ելենա Չերնիցկայա
* Կոմպոզիտոր՝ Վլադիմիր Ռուբին
* Դիրիժոր՝ Էմին Խաչատրյան
* Հնչյունային օպերատոր՝ Սերգեյ Կել
* Բանաստեղծությունների տեքստի հեղինակ՝ Մ. Գրիգորևա
* Մոնտաժող՝ Գ․ Վլադիմիրսկայա

## Ծանոթագրություններ

## Արտաքին հղումներ
* «Դասացուցակ վաղվա համար» (1976)
* Raspisaniye na zavtra 1976

Կատեգորիա:1976 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային ֆիլմեր
Կատեգորիա:Ֆիլմեր դպրոցի մասին
Ֆուձինոմիա

**Ֆուձինոմիա** (չինարեն՝ 富士宮市|Ֆուձինոմիա-սի), քաղաք Ճապոնիայի Սիձուոկա պրեֆեկտուրայում։ Ընկած է Հոնսյու կղզու Թյուբու տարածաշրջանում։ Սահմանակից է Սիձուոկա, Գոտեմբա, Ֆուձիյոսիդա, Ֆուձի քաղաքներին, Օյամա, Նամբու, Մինոբու, Ֆուձիկավագուտիկո ավաններին և Նարուսավա գյուղին։ Զբաղեցնում է 388,99 քառակուսի կիլոմետր տարածք։ 2019 թվականի հուլիսի 1-ի տվյալներով բնակչության թվաքանակը եղել է 132.507, տնային տնտեսություններինը՝ 56.655։ Բնակչության միջին խտությունը կազմել է 340 մարդ/կմ²։

## Պատմություն
Քաղաքը բավականին հին է։ Նրա անվանումն առնչվում է սինտոիստական նախկին սրբավայրի՝ Fujisan Hongū Sengen Taisha, "Fujinomiya"անվանը։ Վերջինիս հարևանությամբ 1290 թվականին հիմնադրվել է բուդդայական Taiseki-ji տաճարը։

Ֆուձինոմիան սերտորեն կապված է Ֆուձիյամա սարին և գտնվում է դեպի այդ լեռն ու նրա լանջերին կառուցված սրբավայրերը ուխտագնացության տանող ճանապարհների խաչմերուկում։

## Ժողովրդագրություն
Ճապոնիայում անցկացված մարդահամարների տվյալների համաձայն՝ Ֆուձինոմիայի բնակչությունը վերջին 50 տարիներին շարունակաբար աճել է։

## Խորհրդանիշեր
Քաղաքի խորհրդանշական ծառը համարվում է թխկին, ծաղիկը՝ Prunus incisa-ն, թռչունը՝ դաշտային արտույտը։

## Քույր քաղաքներ
, Սանտա Մոնիկա (անգլ.՝ *Santa Monica*), Կալիֆոռնիա,  1975 թվականի հուլիսի 21-ից

, Շաոսին (պարզեցված չինարեն *绍兴*, պինյին՝ *Shàoxīng*), 1997 թվականի նոյեմբերի 13-ից

## Պատկերասրահ

Image:Fujinomiya-city.jpg|Քաղաքի համայնապատկերը
File:Fujisan-tozandou.jpg|Հարմարություններ՝ Ֆուձիյամա սարը մագլցելով բարձրանալու համար
File:N2 Shiraito Falls 2.jpg|Շիրաիտո ջրվեժը
File:070127 tanuki-fuji.jpg|Տանուկի լիճը
File:Asagiri_Highland_and_Mount_Fuji.JPG|Ասագիրի սարահարթը
File:Otodomenotaki.JPG|Օտոդոմե ջրվեժը
File:Wakutamanoike.JPG|Ֆուձիյամայի աղբյուրների գոյացրած լճակը
File:Fujinomiya-yakisoba.jpg|Ֆուձինոմիա յակիսոբան


## Ծանոթագրություններ

## Արտաքին հղումներ
* * Պաշտոնական կայքէջը 

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Աթամի

, քաղաք Ճապոնիայի Սիձուոկա պրեֆեկտուրայում։ Ընկած է Հոնսյու կղզու Թյուբու տարածաշրջանում, այդ թերակղզու ծայր արելյան մասում, Սագամի ծովածոցի ափին։ Սահմանակից է Իձունոկունի, Իտո քաղաքներին և Կանամի ու Յուգավարա ավաններին։ Զբաղեցնում է 61,78 կմ² տարածք։ Քաղաքը հռչակվել է իր հանքային տաք աղբյուրներով ու լողափերով, որոնք գրավում են բազմաթիվ հիվանդների, զբոսաշրջիկների, հանգստացողների։

## Խորհրդանիշեր
Քաղաքի խորհրդանշական ծառը համարվում է սակուրան, ծաղիկը՝ ճապոնական սալորենու ծաղիկը, թռչունը՝ թխակապույտ որորը։

## Ժողովրդագրություն
Ճապոնիայում անցկացված մարդահամարների տվյալների համաձայն՝ Աթամիի բնակչությունը վերջին 25 տարիներին սկսել է աստիճանաբար, դանդաղորեն նվազել։ 2019 թվականի մայիսի 1-ի տվյալներով քաղաքի բնակիչների թիվը եղել է 36.865, տնային տնտեսություններինը՝ 21,593։

## Կլիմա
Աթամիի կլիման բնորոշվում է շոգ ու խոնավ ամառներով և համեմատաբար մեղմ ձմեռներով (Köppen climate classification-ի դասակարգմամբ՝ *Cfa*)։ Տարեկան միջին ջերմաստիճանը՝ 16,3 C։  Տեղումերի տարեկան միջին քանակը՝ 2012,7 մմ (ընդ որում՝ ամենախոնավ ամիսը սեպտեմբերն է)։ Ամենաշոգ ամիսը օգոստոսն է, որի միջին ջերմաստիճանը կազմում է մոտավորապես 26.4 C, ամենացուրտը՝ հունվարը - 7.0 C։

## Քույր քաղաքներ

## Պատկերասրահ

Atami 20120915 a.jpg
Atami view from ocean.jpg
Atami.jpg
熱海 Atami - panoramio.jpg
Atami 20170211-2.jpg
Atami Castle 20120915.jpg|Ամրոցը
Hatsushima 20120802.jpg|Հացուշիմա կղզին
熱海市役所第1庁舎.jpg|Քաղաքապետարանը
Atami city night-View.jpg
Atami Museum of Modern Art.jpg|Աթամիի արվեստի թանգարանի ներսը
Atami Station exterior.jpg|Կայարանը


## Ծանոթագրություններ

## Գրականություն
* Hammer, Joshua. (2006).  ''Yokohama Burning: The Deadly 1923 Earthquake and Fire that Helped Forge the Path to World War II''. New York։ Simon & Schuster.  ;  (cloth).

## Արտաքին հղումներ
* * Պաշտոնական կայքէջը

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Իվատա

, քաղաք Ճապոնիայի Սիձուոկա պրեֆեկտուրայի հարավարևելյան մասում։ Ընկած է Հոնսյու կղզու Թյուբու տարածաշրջանում։ Սահմանակից է Համամացու, Ֆուկուրոի քաղաքներին և Մորի ավանին։ Արևմուտքում որպես սահմանագիծ ծառայում է Թենրյու գետը, հարավում՝ Խաղաղ օվկիանոսի ափի մի փոքր հատվածը։ Զբաղեցնում է 163,45 քառակուսի կիլոմետր տարածք։

## Ժողովրդագրություն
Ճապոնիայում անցկացված մարդահամարների տվյալների համաձայն՝ Իվատայի բնակչությունը վերջին 60 տարիներին շարունակաբար աճել է։ 2019 թվականի մայիսի 1-ի տվյալներով քաղաքի բնակչության թվաքանակը եղել է 169.897, տնային տնտեսությունների թիվը՝ 68.215։

## Պատմություն
Իվատան Ճապոնիայի հին բնակավայրերից է։ Քաղաքի ներկայիս տարածքում ու նրա շրջակայքում մարդիկ բնակություն են հաստատել հինքարեդարյան ժամանակներից, ինչի վկայությունն են հնագիտական պեղումների արդյունքում այստեղ հայտնաբերված քարե (օբսիդիանե) գործիքները, խեցիները։

## Տնտեսություն
Քաղաքի տնտեսության գլխավոր ճյուղերն են ձկնարդյունաբերությունը, այգեգործությունը, ցիտրուսային կուլտուրաների, թեյի մշակությունը, սննդի արտադրությունը, տեքստիլ արդյունաբերությունը, ավտոմեքենաշինությունը։ Իվատայում են գտնվում հանրահայտ Yamaha Motor Corporation ընկերության գլխավոր գրասենյակն ու գլխադասային ձեռնարկությունը։

## Խորհրդանիշեր
Քաղաքի խորհրդանշական ծառը համարվում է կամֆորայի ծառը, ծաղիկը՝ ռոդոդենդրոնը։

## Կլիմա
Իվատայի կլիման բնորոշվում է շոգ ու խոնավ ամառներով և համեմատաբար մեղմ ձմեռներով (Köppen climate classification-ի դասակարգմամբ՝ *Cfa*)։ Տարեկան միջին ջերմաստիճանը՝ 16.3 C։ Տեղումերի տարեկան միջին քանակը՝ 1748.0 մմ (ընդ որում՝ ամենախոնավ ամիսը հուլիսն է)։ Ամենաշոգ ամիսը օգոստոսն է, որի միջին ջերմաստիճանը կազմում է  26.8 C, ամենացուրտը՝ հունվարը - 6.2 C։

## Քույր քաղաքներ
* , Դագուպան (1975)
* , Մաունթին Վյու, Կալիֆոռնիա (1976)

## Պատկերասրահ

JR Toyodacho sta 002.jpg|
Iwata IC.jpg
Japan National Route 1 -25.jpg|
Tenryugawa Bridge JD19k11a.jpg
遠州大橋（新掛塚橋）.jpg
豊岡児童遊園の池にいるアヒルさん - panoramio.jpg
岩田神社の狛犬さん - panoramio.jpg


## Ծանոթագրություններ

## Արտաքին հղումներ
* * Պաշտոնական կայքէջը

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Zynga

**Zynga**, ամերիկյան ընկերություն, որը զբաղվում է առցանց խաղերի մշակմամբ։ Գլխավոր գրասենյակը տեղակայված է Սան Ֆրանցիսկոյում։ Ընկերությունը առաջին հերթին մասնագիտացված է բջջային պլատֆորմների համար նախատեսված խաղերի վրա։

Zynga-ի ամենահայտնի խաղը FarmVille-ն է՝ գյուղատնտեսական ֆերմայի ղեկավարման խաղ իրակ ժամանակում։ 2017 թվականի տվյալներով Zynga-ը ուներ ավելի քան 30 միլլիոն ակտիվ օգտատեր ամեն ամիս։ Zynga հայտնիություն ստացավ 2010-ական թվականներին, որպես տեսախաղերի կլոնավորող։

Սակայն Zynga-ը կանգ չի առնում է, և թողարկում է  Zynga Poker, Words with Friends 2, ինչպես նաև CSR Racing 2 խաղերը։

2022 թվականի հունվարին ընկերությունը գնման առաջարկ ստացավ Take-Two Interactive ընկերության կողմից, գործարքի արժեքը՝ 12,7 միլլիարդ դոլար։

## Պատմություն
Ընկերությունը հիմնադրվել է 2007 թվականին Մարկ Պինկուսի, Մայք Լակսթոնի, Էրիկ Շվիմմերի, Ջասթին Ուոլդրոնի, Էնդրյու Թրեյդերի և Սթիվ Սքեթլերի կողմից։ 2008 թվականի հուլիսին ընկերությունը ստացավ 29 միլլիոն դոլար վենչուրային ներդրողների կողմից։

Ընկերության տեխնիկական գծով տնօրեն Կադիրա Լին, 2010 թվականի Oracle’s OpenWorld կոնֆերանսի ժամանակ, հայտարարեց, որ Zynga խաղերը խաղացել են այդ ժամանակվա առցանց լսարանի ավելի քան 10% տոկոսը, իսկ ընկերության սերվերները ամեն շաբաթ ավելանում են 1000 հատով, ինչը կապված է մեծ քանակությամբ հարցումների հետ։

2011 թվականի դեկտեմբերին Zynga-ը իրականացրեց արժեթղթերի առաջին վաճառքը NASDAQ բորսոայում, որի շնորհիվ կարողացավ ներգրավել ավելի քան 1 միլլիարդ դոլար։

2013 թվականին Դոն Մատտրիկը, Microsoft ընկերության բիզնեսի բաժնի ղեկավարը լքեց ընկերությունը, տեղափոխվելով Zynga զբաղեցնելով ընկերության գլխավոր տնօրենի պաշտոնը։

## Խաղերի ցանկ
* *[[Ayakashi Ghost Guild]]*
* *Blackjack*
**Blob Runner 3D*
* *Café World*
* *CastleVille*
* *[[CityVille]]*
* *[[FarmVille]]*
* *FarmVille (iPod)*
* *[[FishVille]]*
* *[[Friends for Sale]]*
* *[[FrontierVille]]*
* *[[Live Poker]]*
* *[[Mafia Wars]]*
* *Mafia Wars (iPod)*
* *[[Pathwords]]*
* *PetVille*
* *Street Racing*
* *Dope Wars*
* **
* *[[Poker Blitz]]*
* *[[Scramble (browser game)]]*
* *Scramble (iPod)*
* *[[Scramble Live]]*
* *Street Racing (iPod)*
* *Sudoku*
* *[[Texas Hold'Em Poker]]*
* *[[Treasure Isle]]*
* *[[Vampire Wars]]*
* *Vampires: Bloodlust (iPod)*
* *[[WarStorm]]*
* *[[Word Twist]]*
* *[[YoVille]]*

## Ծանոթագրություններ

## Արտաքին հղումներ
* Ընկերության պաշտոնական կայք

Կատեգորիա:Առցանց ժամանց
Կատեգորիա:Առցանց ծառայություններ
Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Համակարգչային խաղեր արտադրողներ այբբենական կարգով
Կատեգորիա:Ստուդիաներ
Ուրս Մայլեի պատկերասրահ

**Ուրս Մայլեի պատկերասրահ** (, ), ժամանակակից արվեստի մասնավոր պատկերասրահ, որը բացվել է 1992 թվականին Շվեյցարիայի Լյուցեռն քաղաքում Ուրս Մայլեի կողմից։ 1995 թվականին Պեկինում ստեղծվել է մասնաճյուղ, որի գլխամասը գտնվել է Շվեյցարիայում, իսկ Պեկինի պատկերասրահը դարձել է կոլեկցիոներների, հոգաբարձուների, նկարիչների և արվեստասերների հավաքատեղի՝ մասնագիտացած չինացի հեղինակների կողմից ստեղծված ժամանակակից արվեստի գործերում։ 2017 թվականի մայիսին պատկերասրահը տեղափոխվել է 520 մ² տարածքով նոր շենք՝ նախկին Dashanzi գործարանի տարածքում։ Շենքը վերակառուցվել է ճապոնացի ճարտարապետ Միցունորի Սանոյի նախագծով։

## Պատմություն և նկարագրություն
«Galerie Urs Meile» պատկերասրահը հիմնադրվել է ժամանակակից արվեստի ստեղծագործությունների կոլեկցիոներ Ուրս Մեյլեի որդու կողմից Լյուցեռնում (Շվեյցարիա) 1992 թվականին։ Պատկերասրահի ստեղծման նպատակն է ներկայացնել և տարածել ժամանակակից արվեստը՝ սկսած  գեղանկարչությունից և քանդակագործությունից մինչև  լուսանկարչություն և ինստալյացիաներ։ Պատկերասրահն առաջին միջազգային կազմակերպություններից է, որը կենտրոնացել է չինական արվեստի ստեղծագործությունների վրա։ Մայլեն սկսել է աշխատել չինացի նկարիչների հետ՝ 1995 թվականին մասնաճյուղ բացելով Պեկինում։ Աստիճանաբար Լյուցեռնի մասնաճյուղը ստանձնել է գործառնական գործունեությունը, մինչդեռ Պեկինի պատկերասրահը դարձել է կոլեկցիոներների, հոգաբարձուների, նկարիչների և արվեստասերների հավաքատեղի։

Եվրոպացի գիտակներին չինացի արվեստագետներ Վան Սինգվեյի, Սի Նանսինի և Ցիու Շիհուանի ստեղծագործություններին ծանոթացնելու հետ միաժամանակ պատկերասրահը կազմակերպում է չինացի հանրության ծանոթությունը ժամանակակից եվրոպական արվեստի ստեղծագործություններին, մասնավորապես, Ասիայում դառնալով Թոբիաս Ռեհբերգերի ներկայացուցիչը։ Նոր ցուցահանդեսային տարածքի բացումը կայացել է 2017 թվականի մայիսին։ Պեկինի «798 Art District»-ի նոր տարածքը գտնվում է 520 քառակուսի մետր մակերեսով պատմական շենքերից մեկում, որը նախկինում պատկանել է Դաշանզի (Dashanzi) գործարանային համալիրին, ինչը հնարավորություն է տվել ընդլայնելու  պատկերասրահի գործունեությունը։ Նախկին պահեստն ամբողջությամբ վերանորոգվել և վերակառուցվել է ցուցահանդեսային նպատակներով՝ ճապոնացի ճարտարապետ Միցունորի Սանոյի նախագծով և ղեկավարությամբ։

Պատկերասրահն իր սեփական «artist-in-residence» ծրագրի շրջանակներում հնարավորություն է տալիս արևմտյան նկարիչներին մի քանի ամիս ապրել և աշխատել Չինաստանում, ինչը նրանց համար դառնում է մուտք  չինական արվեստի ասպարեզ։ Պատկերասրահը նաև ամեն տարի մասնակցում է Art Basel արվեստի տոնավաճառներին, այդ թվում Art Basel Hong Kong-ին և Art Basel Miami Beach-ին։

## Գրականություն
* 
* 

## Ծանոթագրություններ

## Արտաքին հղումներ
* 
* 

Կատեգորիա:1992 հիմնադրված թանգարաններ
Կատեգորիա:Ժամանակակից արվեստի պատկերասրահ
Կատեգորիա:Լյուցեռնի թանգարաններ
Լուկա Կայոլի

**Լուկա Կայոլի** (, ), իտալացի սպորտային լրագրող, գրող, որն առավել հայտնի է դարձել հանրահայտ ֆուտբոլիստների վերաբերյալ իր կենսագրականներով։ Newmag հրատարակչությունը հայերեն է թարգմանել և հրատարակել Կայոլիի «Մեսսի. լեգենդ դարձած տղայի պատմությունը», «Նեյմար. «Պարի Սեն Ժերմենի» բրազիլացի գերաստղի անկասելի վերելքը» և «Ռոնալդու. կատարելության մոլուցք» գրքերը։

## Կենսագրություն
Լուկա Կայոլին ծնվել է 1958 թվականին Միլանում։ Աշխատել է իտալական թերթերում, մասնավորապես, Il Manifesto-ում, L’Unità-ում, La Repubblica-ում և Gazzetta dello Sport սպորտային թերթում։ Աշխատել է նաև Euronews, իտալական RAI և բրիտանական Granada TV հեռուստաընկերությունների սպորտային նախագծերում։

2001 թվականին Լուկա Կայոլին տեղափոխվել է Մադրիդ, որտեղ եղել է իտալական Sky Tg24 հեռուստաընկերության Իսպանիայի թղթակիցը։ Որպես սպորտային մեկնաբան աշխատել է նաև իսպանական La Sexta, Cuatro, Onda Cero և Cadena Ser հեռուստաընկերություններում։ Իսպանական Marca սպորտային օրաթերթի սյունակագիրներից է։ Բացի այդ, համագործակցում է նաև Միլանում հրատարակվող Corriere della Sera օրաթերթի հետ։

Կայոլին ֆուտբոլիստների մասին կենսագրական գրքերի հեղինակ է, որոնք մեծամասնությունը Լա Լիգայում հանդես են եկել 2000-ական և 2010-ական թվականներին։ Այդ ֆուտբոլիստների թվում են Լիոնել Մեսսին, Ռոնալդինյոն, Զինեդին Զիդանը, Կրիշտիանու Ռոնալդուն, Նեյմարը, Ֆերնանդո Տոռեսը, Լուիս Սուարեսը, Կարիմ Բենզեման, Մարիո Բալոտելլին, Անտուան Գրիզմանը, մարզիչներ Վիսենտե դել Բոսկեն և Ռոբերտո Մանչինին։ Կայոլին նաև հեծանվորդ Լենս Արմսթրոնգի մասին պատմող «Լենս Արմսթրոնգի երկակի մարտահրավերը» գրքի հեղինակն է։ Կայոլիի գրքերը ունեն առևտրային հաջողություն և թարգմանվել են տարբեր լեզուներով, այդ թվում նաև հայերեն։ Newmag հրատարակչությունը հայերեն է թարգմանել և հրատարակել Կայոլիի «Մեսսի. լեգենդ դարձած տղայի պատմությունը», «Նեյմար. «Պարի Սեն Ժերմենի» բրազիլացի գերաստղի անկասելի վերելքը» և «Ռոնալդու. կատարելության մոլուցք» գրքերը։

Լուկա Կայոլին ամուսնացած է լրագրող Էլվիրա Կայոլիի հետ։ Նրանք ունեն երկու երեխա։

## Ծանոթագրություններ

## Արտաքին հղումներ
* Luca Caioli:Biography 
* El periodista Luca Caioli también da la talla con su primera novela 
* Luca Caioli, el biógrafo de los cracks del fútbol 
* werkstatt-verlag.de:Luca Caioli 

Կատեգորիա:Բնօրինակում անաղբյուր հոդվածներ
Կատեգորիա:Իտալացի գրողներ
Կատեգորիա:Իտալացի լրագրողներ
Կատեգորիա:Մարզական լրագրողներ
Միսիմա

, քաղաք Ճապոնիայի Սիձուոկա պրեֆեկտուրայի արևելյան մասում։ Ընկած է Հոնսյու կղզու Թյուբու տարածաշրջանում՝ Ֆուձիյամա սարի ստորոտին։ Սահմանակից է Նումաձու, Սուսոնո քաղաքներին և Կանամի, Սիմիձու, Նագաիձումի, Հակոնե ավաններին։ Զբաղեցնում է 62,02 քառակուսի կիլոմետր տարածք։

## Ժողովրդագրություն
Ճապոնիայում անցկացված մարդահամարների տվյալների համաձայն՝ Միսիմայի բնակչության թվաքանակը վերջին 25 տարիներին մնացել է կայուն, էական փոփոխությունների չի ենթարկվել։ Այդ ցուցանիշը կազմել է 109.803, իսկ տնային տնտեսությունների թիվը՝ եղել է 49.323։ Բնակչության միջին խտությունը՝ 1800 մարդ/կմ²։

## Կլիմա
Միսիման ունի խոնավ մերձարևադարձային կլիմա (Köppen climate classification-ի դասակարգմամբ՝ *Cfa*), շոգ ամառներով ու ցուրտ ձմեռներով։ Տեղումների քանակն զգալի է ողջ տարվա ընթացքում, իսկ հունիսից մինչև սեպտեմբերը ներառյալ՝ առավել ևս։ Տարեկան միջին ջերմաստիճանը՝ 16.3 C։ Տեղումերի տարեկան միջին քանակը՝ 1868.2 մմ (ընդ որում՝ ամենախոնավ ամիսը սեպտեմբերն է)։ Ամենաշոգ ամիսը օգոստոսն է, որի միջին ջերմաստիճանը կազմում է 27.3 C, ամենացուրտը՝ հունվարը - 5.9 C։

## Տնտեսություն
Միսիման Սիձուոկա պրեֆեկտուրայի արդյունաբերական կարևոր կենտրոններից է։ Երկաթգծերի նորոգման խոշոր գործարանից զատ՝ այստեղ գործում են հետևյալ ընկերությունների ձեռնարկություններ
* Toray
* DMW Corporation
* Toshiba TEC Corporation
* Yokohama Rubber Company
* CFS Corporation (HAC Drugstores)
* Izuhakone Railway Company Ltd

## Խորհրդանիշեր
Քաղաքի խորհրդանշական ծառը համարվում է գինկգոն, ծաղիկը՝ սակուրայինը, թռչունը՝ սովորական ծղնին (ալկիոնը)։

## Կրթություն
Միսիմայում բարձրագույն ու միջին մասնագիտական մի շարք հաստատությունների կողքին գործում է Ճապոնիայի ամենամեծ համալսարանի միջազգային հարաբերությունների քոլեջը, որի ուսանողները ապրում են այս քաղաքում, խորանում ճապոնական մշակույթի ուսումնասիրության մեջ։

## Քույր քաղաքներ
*  Փասադենա, Կալիֆոռնիա, 1957 թ. հուլիսի 24-ից
* , Նյու Պլիմուտ since 29 April 1991
* , Լիշույ, 1997 թ. մայիսի 12-ից

## Պատկերասրահ

Mishima city 20100518.jpg|Քաղաքի համայնապատկերը
Mishima-city-office.JPG|Քաղաքապետարանը
Mishima, 20110918 a.jpg|Տեսարան քաղաքից
Mishima-taisha Honden.jpg|Mishima-taisha սրբավայրը


## Ծանոթագրություններ

## Արտաքին հղումներ
* * Պաշտոնական կայքէջը

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Քենյու Հորիուչի

**Քենյու Հորիուչի** (ճապոներեն՝ 堀内賢雄, ), ճապոնացի սեյյու (հնչյունավորող դերասան)։

2002 թվականին հիմնադրել է ֆիլմերի կրկնօրինակման իր սեփական գրասենյակը՝ *Kenyu Office*-ը։ Լայն ճանաչում ու համբավ է ձեռք բերել հատկապես մեծ ժողովրդականություն վայելող մի շարք կինոնկարներում հանրաճանաչ կինոդերասաններ Չարլի Շինին, Բեն Սթիլերին, Բեն Աֆլեքին, Բրենդեն Ֆրեյզերին,  Բրեդ Փիթին (վերջինիս հետ հանդիպել է «Ճեպընթաց գնացք» ֆիլմի ճապոնական պրեմիերայի կազմակերպման ժամանակ) և ուրիշ շատերի ճապոներեն հնչյունավորելու շնորհիվ։

Քենյուն իր ուժերը փորձել է նաև երգարվեստում. Կումիկո Տակիձավայի և Տոշիհարու Սակուրաիի հետ *Ai no San'nin-gumi* (愛の3人組) երգի կատարմամբ հանդես է եկել *Fushigi no Umi no Nadia* անիմեի 34-րդ դրվագում։

## Դիրքը ''Animage'' ամսագրի Գրան պրի մրցանակաբաշխությունում
* 1991 թվական — 8-րդ տեղը «Լավագույն տղամարդ սեյյու» անվանակարգում։

## Ծանոթագրություններ

## Արտաքին հղումներ
* Kenyu-Office - Voice actor & actress Production Office
* Kenyu Horiuchi profile at Kenyu-Office
* Ken’yū Horiuchi Behind The Voice Actors-ում 
* Ken’yū Horiuchi Anime News Network-ում 
* Ken’yū Horiuchi MyAnimeList-ում 

Կատեգորիա:Ճապոնացի դերասաններ
Սուսոնո

, քաղաք Ճապոնիայի Սիձուոկա պրեֆեկտուրայի արևելյան մասում։ Ընկած է Հոնսյու կղզու Թյուբու տարածաշրջանում, Ֆուձիյամա և Հակոնե սարերի ստորոտներին։ Սահմանակից է Միսիմա, Գոտեմբա, Ֆուձի քաղաքներին և Նագաիձումի, Հակոնե ավաններին։ Զբաղեցնում է 138,12 քառակուսի կիլոմետր տարածք։

## Ժողովրդագրություն
Ճապոնիայում անցկացված մարդահամարների տվյալների համաձայն՝ Սուսոնոյի բնակչության թվաքանակը վերջին 70 տարիներին շարունակաբար աճել է։ 2020 թվականի դեկտեմբերի 1-ի տվյալներով քաղաքի բնակչության թվաքանակը եղել է 51.216, տնային տնտեսություններինը՝ 21.858։ Բնակչության միջին խտությունը կազմել է 370 մարդ/կմ²։
 

## Կլիմա
Սուսոնոյի կլիման բնորոշվում է շոգ ու խոնավ ամառներով և համեմատաբար մեղմ ձմեռներով (Köppen climate classification-ի դասակարգմամբ՝ *Cfa*)։ Տարեկան միջին ջերմաստիճանը՝ 13.8&nbsp;°C։ Տեղումերի տարեկան միջին քանակը՝  1916 մմ (ընդ որում՝ ամենախոնավ ամիսը սեպտեմբերն է)։ Ամենաշոգ ամիսը օգոստոսն է, որի միջին ջերմաստիճանը կազմում է մոտավորապես 25.0&nbsp;°C, ամենացուրտը՝ հունվարը - 3.3&nbsp;°C։

## Խորհրդանիշեր
Քաղաքի խորհրդանշական ծառը համարվում է կրիպտոմերիան, ծաղիկը՝ ռոդոդենդրոնը, թռչունը՝ Cettia diphone-ը։

## Քույր քաղաք
*  - Ֆրենկստոն, Մելբուռն

## Պատկերասրահ

Mount Ashitaka 20120122.jpg|
Susono 20120927 a.jpg|


## Ծանոթագրություններ

## Արտաքին հղումներ
* * Պաշտոնական կայքէջը

Կատեգորիա:Ճապոնիայի բնակավայրեր
Կատեգորիա:Ճապոնիայի քաղաքներ
Ռեֆորմացիայի պատ

[thumb|right|300px|Ռեֆորմացիայի պատի կենտրոնում՝ [Գիյոմ Ֆարել, Ժան Կալվին, Թեոդոր Բեզա և Ջոն Նոքս]]
thumb|right|300px|Ռեֆորմացիայի պատի երկարությունը 100 մետր է
thumb|300px|Ռեֆորմացիոն պատ, տեսարան թռչնի բարձրությունից
**Ռեֆորմացիայի պատ** (, *Mur des Réformateurs;* ), արձանների և հարթաքանդակների հուշարձան-պատ, որը կառուցվել է 1909 թվականին Ժնևում, Շվեյցարիա, ի պատիվ բողոքական ռեֆորմացիայի հիմնական գործող անձանց և իրադարձությունների՝ ներկայացնելով նրանց արձաններն ու խորաքանդակները։

Ռեֆորմացիոն պատը գտնվում է Ժան Կալվինի կողմից հիմնադրված Ժնևի համալսարանի տարածքում։

1908 թվականին միջազգային մրցույթ է հայտարարվել Ռեֆորմացիայի գործիչների հուշարձանի ստեղծման համար։ Մրցույթին ներկայացվել է 71 առաջարկ ամբողջ աշխարհից, շահել են չորս շվեյցարացի ճարտարապետներ՝ Շառլ Դյուբուան, Ալֆոնս Լավերիերը, Էժեն Մոնոդը և Ժան Թայլենը։ Քանդակները ստեղծել են ֆրանսիացի երկու քանդակագործներ՝ Փոլ Լանդովսկին և Անրի Բուշարը։

Հուշապատը կառուցվել է 1909 թվականին՝ ի պատիվ Կալվինի ծննդյան 400-ամյակի և համալսարանի հիմնադրման 350-ամյակի։ Այն բացվել է 1917 թվականի հոկտեմբերին։

Ռեֆորմացիայի ժամանակ Ժնևը եղել է կալվինիզմի կենտրոնը, և նրա պատմությունն ու ժառանգությունը տասնվեցերորդ դարից ի վեր սերտորեն կապված են բողոքականության հետ։ Աստվածաբանության հետ սերտ կապերի պատճառով պատի վրա առավել ակնառու պատկերված անհատները կալվինիստներ են, ինչպես նաև ներառված են աստվածաբանության առանցքային այլ դեմքեր։

Պատի երկարությունը 100 մետր է, որի վրա տեղադրված են ռեֆորմացիայի գործիչների 10 արձաններ։ Հուշարձանի կենտրոնում տեղադրված են կալվինիզմի գլխավոր դեմքերի չորս հինգ մետրանոց արձանները․
* Թեոդոր Բեզա (1519-1605)
* Ժան Կալվին (1509-1564)
* Գիյոմ Ֆարել (1489-1565)
* Ջոն Նոքս (մոտ 1513-1572)

Այս արձանները ստեղծվել են երկու ֆրանսիացի քանդակագործների՝ Փոլ Լանդովսկու և Անրի Բուշարի կողմից։

Կենտրոնից դեպի ձախ տեղադրված են հետևյալ անձանց երեք մետրանոց արձանները՝  
* Վիլհելմ I Օրանացի  (1533-1584)
* Գասպար II դե Կոլինի (1519-1572)
* Ֆրեդերիկ Ուիլյամ Բրանդենբուրգցի (1620-1688)

Կենտրոնից  դեպի աջ տեղադրված են հետևյալ անձանց երեք մետրանոց արձանները՝
* Ռոջեր Ուիլյամս (1603-1684)
* Օլիվեր Կրոմվել (1599-1658)
* Ստեֆան Բոչկայի (1557-1606)

Պատի երկայնքով, կենտրոնական արձանի երկու կողմերում, փորագրված է Ռեֆորմացիայի և Ժնևի կարգախոսը՝ Post TenebrasLux (լատ. Լույս խավարից հետո)։ Կենտրոնական արձանի պատվանդանին փորագրված է քրիստոգրամ ՝ ΙΗΣ։

Պատի եզրերի երկայնքով տեղադրված են երկու քարակոթողներ՝ ի հիշատակ Մարտին Լյութերի և Ուլրիխ Ցվինգլիի։

## Ծանոթագրություններ

Կատեգորիա:Բողոքականության պատմություն
Կատեգորիա:Հսկայական արձաններ
Կատեգորիա:Շվեյցարիայի հուշարձաններ
Կատեգորիա:Շվեյցարիայի մշակույթ
Կատեգորիա:Շվեյցարիայի շենքեր և կառույցներ
Կատեգորիա:Շվեյցարիայի պատմություն
Կատեգորիա:Շվեյցարիայի տեսարժան վայրեր
Կատեգորիա:Պատեր
Կատեգորիա:Ռեֆորմացիա
High Impact Games

**High Impact Games**, ամերիկյան ընկերությունը, որը զբաղվում է համակարգչային խաղերի մշակմամբ, հիմնադրվել է 2003 թվականին, Insomniac Games և Naughty Dog ընկերութունների նախկին աշխատակիցների կողմից։ Գլխավոր գրասենյակը տեղակայված է Բըրբանք քաղաքում։ 2007 թվականին ընկերությունը թողարկեց իր առաջին խաղը՝ Ratchet & Clank։ Size Matters-ը, նախատեսված PlayStation Portable-ի համար, իսկ արդեն հաջորդ տարում թողարկվեց խաղի PlayStation 2-ի համար նախատեսված տարբերակը։ Ընկերության հաջորդ խաղը դարձավ Secret Agent Clank-ը։ 2009 թվականի նոյեմբերի 9-ին ընկեությունը թողարկեց Jak and Daxter։ The Lost Frontier խաղը նախատեսված PlayStation Portable և PlayStation 2-ի համար։ Այս խաղը դարձավ Jak and Daxter խաղաշարքի չորրորդ խաղը։ 2010 թվականին High Impact Games-ը սկսեց մշակել Crash Team Racing խաղի նոր տարբերակը, նախատեսված PlayStation 3, Xbox 360 և Wii համար, որը սակայն չեղարկվեց Activision-ի կողմից։ Ավելի ուշ ընկերության նկարիչներից մեկը, ով մասկացություն էլ ունեցել մի շարք խաղերի մշակմանը, հայտարարեց, որ High Impact Games-ը աշխատանքներ է իրականացնում Wii համար նախատեսված խաղի վրա։ Այդ խաղը դարձավ Phineas and Ferb։ Across the 2nd Dimension-ը։

## Մշակված խաղերի շարք

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ընկերություններ այբբենական կարգով
Կատեգորիա:Համակարգչային խաղեր
Կատեգորիա:Ստուդիաներ